jkorsvik/nowiki_second_scrape_merged huggingface dataset:
Marquardt Slevogt

Marquardt Slevogt (født 22. mars 1909, død 25. mai 1980) var en tysk ishockeyspiller som deltok i de olympiske leker 1928 i St. Moritz og 1932 i Lake Placid.
Slevogt vant en olympisk bronsemedalje i ishockey i vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til USA og Canada, men slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Slevogt spilte fem kamper for Tyskland i OL-turneringen.


== OL- og VM-medaljer ==
OL 1932  Lake Placid -  Bronse i ishockey,  Tyskland
VM 1932  Lake Placid -  Bronse i ishockey,  Tyskland


== Referanser ==


== Eksterne lenker ==
(en) Marquardt Slevogt – Olympedia 
(en) Marquardt Slevogt – Sports-Reference (OL-resultater – arkivert) 
(en) Marquardt Slevogt – databaseOlympics.com (arkivert) 
(en) Marquardt Slevogt – Eurohockey.com
Georg Strobl

Georg Strobl (født 9. februar 1910, død 10. mai 1991) var en tysk ishockeyspiller som deltok i de olympiske leker 1932 i Lake Placid og 1936 i Garmisch-Partenkirchen.
Strobl vant en olympisk bronsemedalje i ishockey under vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Strobl spilte alle seks kampene for Tyskland i OL-turneringen og scoret et mål.


== OL- og VM-medaljer ==
OL 1932  Lake Placid -  Bronse i ishockey,  Tyskland
VM 1932  Lake Placid -  Bronse i ishockey,  Tyskland


== Referanser ==


== Eksterne lenker ==
(en) Georg Strobl – Olympedia 
(en) Georg Strobl – Sports-Reference (OL-resultater – arkivert) 
(en) Georg Strobl – databaseOlympics.com (arkivert) 
(en) Georg Strobl – Eurohockey.com 
(en) Georg Strobl – Eliteprospects.com
Cruz Azul

Club Deportivo Social y Cultural Cruz Azul AC, mest kjent som Cruz Azul eller Deportivo Cruz Azul, er en profesjonell fotballklubb som spiller i den meksikanske eliteserien. Den spiller hjemmekampene sine på Estadio Azul i Mexico by, etter å ha holdt til på Estadio Azteca fram til 1996.
Cruz Azul er en av de største og mest meritterte fotballklubbene i Mexico. Klubben har åtte seriemesterskap og har vunnet CONCACAFs mestercup fem ganger.
Cruz Azul er ifølge en rekke undersøkelser den tredje mest populære fotballklubben i Mexico.
Hjemmedraktene består av lyseblå overdeler, hvite bukser og lyseblå strømper. Navnet Cruz Azul betyr «Blått kors». Klubbmerket er et blått kors i en hvit sirkel i et rødt kvadrat.
Klubben samarbeider med sementselskapet Cementera Cruz Azul. Den har flere kallenavn, blant annet La Máquina Cementera («Sementmaskinen»), La Máquina Celeste («Den lyseblå maskinen») og Las Liebres («Harene»).


== Eksterne lenker ==
Offisielt nettsted 
(en) CD Cruz Azul – kategori av bilder, video eller lyd på Commons
Stikkan Anderson

Stig Erik Leopold «Stikkan» Anderson (født 25. januar 1931 i Mariestad, død 12. september 1997 i Stockholm) var en svensk folkeskolelærer, tekstforfatter, komponist, musikkforlegger, manager, forretningsmann, grunnlegger av Polar Music (1963) og  Polarprisen.


== Referanser ==


== Eksterne lenker ==
(en) Stikkan Anderson – kategori av bilder, video eller lyd på Commons 
(en) Stikkan Anderson på Internet Movie Database 
(da) Stikkan Anderson på Filmdatabasen 
(en) Stikkan Anderson hos The Movie Database 
(en) Stikkan Anderson hos Internet Broadway Database 
(en) Stikkan Anderson på Discogs 
(en) Stikkan Anderson på MusicBrainz 
(en) Stikkan Anderson på Spotify 
(en) Stikkan Anderson på AllMusic
Gretteåsen

Gretteåsen er et tettbebygd sted i Tønsberg kommune i Vestfold og Telemark. Stedet ligger i Undrumsdal omtrent seks kilometer øst for Revetal. Ikke langt unna Gretteåsen ligger Undrumsdal kirke og Solerød oppvekstsenter. 1. januar 2009 hadde tettstedet 202 innbyggere.


== Referanser ==
Autódromo Hermanos Rodríguez

Autódromo Hermanos Rodríguez er en racerbane i idrettskomplekset Ciudad Deportiva de la Magdalena Mixihuca i Iztacalco nordøst i Mexico by. Den er 4,421 km lang og er oppkalt etter brødrene Ricardo og Pedro Rodríguez.
Den ble bygd i 1959 og arrangerte sitt første Mexicos Grand Prix i Formel 1 i 1962. Det foreløpig siste ble avholdt i 1992. Banen brukes også til andre racerløp.


== Eksterne lenker ==
(es) Offisielt nettsted 
(en) Autódromo Hermanos Rodríguez – kategori av bilder, video eller lyd på Commons
Glomstein

Glomstein er et tettsted og et mindre sted på Nøtterøy i Færder kommune i Vestfold. Glomstein var opprinnelig en gård på vestsiden av øya Nøtterøy, og har gitt navn til området rundt. Tettstedet Glomstein slik det er definert av Statistisk sentralbyrå er mye større og omfatter blant annet Tømmerholt, Brattås og Skjerve. Tettstedet har 893 innbyggere per 1. januar 2022.
Opphavet til navnet Glomstein er usikker. Den opprinnelige formen var sannsynligvis Glaumsteinn eller Glumsteinn. Glaum eller glum kan bety «larm» eller «støy», og navnet kan da vise til sjøens larm mot en odde eller et skjær.


== Referanser ==
Lauve/Viksjord

Lauve/Viksjord er et tidligere tettsted i Larvik kommune i Vestfold. Stedet ligger omtrent åtte kilometer øst for Larvik sentrum. Vestfoldbanen går gjennom stedet. Fra 2021 var stedet ikke lenger regnet som et eget tettsted.<


== Referanser ==
Thank You (Declan Galbraith-album)

Thank You er et album av sangeren Declan Galbraith. Det ble utgitt i Tyskland 11. desember 2006, og er hans andre album. Det består av en samling av klassiske sanger, valgt ut og sunget av Declan Galbraith selv.


== Sporliste ==
«An Angel» – 3:44
«Love of My Life» – 2:36 (utgitt som singel 23. mars 2007)
«Nights in White Satin» – 3:47
«Tears in Heaven» – 4:27
«Bright Eyes» – 3:51
«House of the Rising Sun» – 3:18
«Saved by the Bell» – 3:22
«David's Song (Who'll Come With Me)» – 3:19
«All Out of Love» – 3:42
«How Could an Angel Break My Heart?» – 4:17
«Vincent (Starry, Starry Night)» – 4:03
«Only One Woman» – 3:11
«The Last Unicorn» – 3:27
«Sailing» – 4:25
«Where Did Our Love Go?» – 2:19
Musesyke

Musesyke er en muskelsykdom i albuen. Man får denne sykdommen av å holde for mye i en datamus.


== Utbredelse ==
Musesyke er mest utbredt blant de som jobber mye med data, eller de som spiller mye, såkalte "gamere". Muskelen extensor digitorum er den som i hovedsak bli påvirket ved musearm. Denne muskelen går fra utsiden av albuen og helt ut til fingrene og bøyer fingrene bakover.


== Symptomer ==
Man får smerter i albuen og får problemer med å tøye/strekke ut armen.


== Eksterne lenker ==
Helsenett.no: Musearm Arkivert 2. desember 2013 hos Wayback Machine.
Informasjon om musearm
Domstolenes rettsskapende virksomhet

Domstolenes rettsskapende virksomhet skjer gjennom lovtolkning og harmonisering. Målet for lovtolkningen/harmoniseringen er å finne frem til gode resultater (det objektive tolkningsprinsipp) og samtidig være lojal mot lovgiver (det subjektive tolkningsprinsipp).
Midlene for lovtolkningen/harmoniseringen er rettskildefaktorene – bl.a. lovtekst, lovforarbeider, rettspraksis, reelle hensyn, sedvane, folkerett (særlig menneskerettigheter).
Domstolenes rettsskapende virksomhet skjer særlig på to måter:

ved at domstolene tar stilling til rettsspørsmål som tidligere ikke er besvart og som heller ikke er (uttrykkelig) lovregulert
ved at Høyesterett (HR) endrer sine tidligere avgjørelser, og ved at HR stadfester sine tidligere avgjørelserTo gode eksempler på at domstolene tar stilling til nye og uregulerte rettsspørsmål er «Aars-dommen» og dommen om «To mistenkelige personer». I Aars-dommen ble en mann fradømt retten til å bruke slektsnavnet «Aars» da dette ikke tilhørte hans slekt og navnet var sjeldent. På domstidspunktet fantes ingen lovregulering av spørsmålet, og heller ingen rettspraksis. Dommen ga i sin tid grunnlaget for dagens navnelov som regulerer spørsmålet.
I dommen om «To mistenkelige personer» ble en film nektet fremvist for allmennheten, da HR mente at filmen krenket privatlivets fred. Filmen var basert på en virkelig historie og personene filmen omhandlet hadde gjort opp for sine ugjerninger. Dommen ga i sin tid grunnlaget for det sterke personvern vi har i dag.
Domstolenes rettsskapende virksomhet har i rettsliggjøringsdebatten blitt kritisert for å svekke demokratiet. For en nærmere redegjørelse for debatten, se «Maktens rettsligjøring».
Richard Price (forfatter)

Richard Price (født 12. oktober 1949 i New York City, USA) er en amerikansk forfatter og manusforfatter. 
Romanene hans utforsket slutten av det 20. århundre i det urbane Amerika på en røff og realistisk måte som har brakt ham stor litterær berømmelse. Flere av hans romaner er satt i en fiktiv del av det nordlige New Jersey.  
Price debuterte som forfatter i 1974 med boken The Wanderers. Denne boken var lagt til byen The Bronx på begynnelsen av 1960-tallet. Denne boken ble skrevet da Price var 24 år gammel. Det ble filmatisert i 1979, med manus som ble akrevet av Rose og Philip Kaufman og regissert av sistnevnte. 
Boken Clockers som kom ut i 1992 ble nominert til National Book Critics Circle Award. Det har blitt rost både for sin humor, spenning, dialog og karakteristikk. I 1995 ble denne boken også filmatisert.
Price har skrevet flere filmmanus, hvorav de mest kjente er: 

The Color of Money (1986) som han ble nominert til en Oscar.
Life Lessons som ble gitt ut i 1989.
Sea of Love (1989)
Mad Dog and Glory (1992)
Ransom (1996)
Shaft (2000)I tillegg har han publisert artikler både i The New York Times, Esquire Magazine, The New Yorker, Village Voice, Rolling Stone og flere andre aviser.


== Referanser ==


== Eksterne lenker ==
(en) Offisielt nettsted 
(en) Richard Price på Internet Movie Database 
(da) Richard Price på Filmdatabasen 
(en) Richard Price hos The Movie Database
Richard H. Price

Richard H. Price (født 1. mars 1943 i New York, USA) er en ledende amerikansk fysiker som er mest kjent for sitt viktige arbeid innen generell relativitet. Price er sannsynligvis mest kjent for sine resultater i 1972 som nå er blitt kjent som Price teorem.
Price ble uteksaminert fra Stuyvesant High School i 1960 og fortsatte med dobbelt grad i fysikk og ingeniørfag ved Cornell University. Han tok sin doktorgrad i 1971 ved Caltech University. Han har tilbrakt mesteparten av sin karriere ved University of Utah. 
Price er medforfatter av tre kjente bøker innen emnet generell relativitet.


== Referanser ==
Weekly Shōnen Magazine

Weekly Shōnen Magazine er et manga-magasin, gitt ut hver uke i Japan. Dette bladet har mye eldre gutter som målgruppe som skyldes en god del nakenhet, vold og seksuell humor. Love Hina og Negima er gode eksempler på disse.
Bladet er beregnet for gutter fra 15 år og oppover.
Säminge kommune

Säminge (finsk: Sääminki) er en tidligere kommune i landskapet Södra Savolax i Finland. Kommunen hadde 11 710 innbyggere i 1970. Säminge var en finskspråklig kommune.
I 1973 ble størstedelen av Säminge innlemmet i Nyslott, mens resten ble slått sammen med Punkaharju kommune.
Ital

Ital eller I-tal er en matkultur innen rastafaribevegelsen, som hovedsakelig består av frukt og grønnsaker uten noen form for kunstige tilsetningsstoffer, men noen rastaer spiser også fisk og kylling. En Ital diett varierer fra Rastafari til Rastafari og det er få generelle regler for en Ital-diett.
Ordet kommer fra det engelske ordet «vital» (livsnødvendig), der den opprinnelige «V-en» er fjernet.Det primære målet med følge dietten, er å få en god «Livity», det vil si utstråling eller energi. Ifølge rastaene styrkes ånden og utstrålingen, jo mer kontakt en person har med naturen. Det er derfor viktig for rastaer å "leve I-tal" for å oppnå bedre kontakt med seg selv, naturen og det spirituelle.


== Referanser ==
Jim Henson

James Maury Henson (født 24. september 1936, død 16. mai 1990) var en amerikansk dukketeaterprodusent. Han var hovedmannen bak fjernsynsseriene Sesame Street og The Muppet Show samt filmer som The Muppet Movie (1979). Henson utviklet også de avanserte dukkene for prosjekter som Fraggle Rock, The Dark Crystal, og Labyrinth. Han var i tillegg en Oscar-nominert filmregissør, Emmy Award-vinnende fjernsynsprodusent og grunnlegger av The Jim Henson Company, Jim Henson Foundation og Jim Henson's Creature Shop. Henson døde i 1990 av toksisk sjokksyndrom.


== Referanser ==


== Eksterne lenker ==
(en) Jim Henson på Internet Movie Database 
(sv) Jim Henson i Svensk Filmdatabas 
(da) Jim Henson på Filmdatabasen 
(fr) Jim Henson på Allociné 
(en) Jim Henson på AllMovie 
(en) Jim Henson hos Rotten Tomatoes 
(en) Jim Henson hos The Movie Database 
(en) Jim Henson hos Internet Broadway Database 
(en) Jim Henson hos Behind The Voice Actors
Kermit the Frog

Kermit the Frog er en grønn frosk som er en av figurene i Sesame Street og The Muppet Show. Kermit the Frog er skapt av Jim Henson som introduserte Kermit i 1955 i Sam and Friends og spilte ham til sin død i 1990. Etter den tid har Steve Whitmire spilt Kermit. I 2017 fikk Whitmire sparken fra rollen, og rollen ble gitt til Matt Vogel.
Kermit hadde sin første opptreden i Sesame Street den 10. november 1969.
Kermit har en stjerne på Hollywood Walk of Fame.


== Eksterne lenker ==
(en) Kermit the Frog – kategori av bilder, video eller lyd på Commons
Broene til Slotsholmen

Broene til Slotsholmen forbinder via  ni forskjellige ruter det øvrige København (dvs. Sjælland og Amager) med øya. I alt er det ni broer, hvorav bare den ene går til Amager.
De ni broene er (talt fra vest over nord til øst): Bryghus Bro, Prinsensbro, Marmorbroen, Stormbroen, Højbro, Holmens Bro, Børsbroen og Chr. IV's bro og Knippelsbro.
En tiende bro, Røde bro, ble nedlagt i 1726.


== Knippelsbro ==

Klaffebroen Knippelsbro forbinder Slotsholmen med Christianshavn ved å føre Børsgade over Christians Brygge til Torvegade og ble oppført 1618–20. Den ble opprinnelig kalt for "Knippensbro" efter Hans Knip, som i 1641 var den første bropasseren, men skiftet senere til det nåværende navn.
Sammen med Langebro er den alene om å forbinde Indre By med Christianshavn, og den har derfor relativt stor trafikkmengde.


== Marmorbroen ==

Marmorbroen er en buebro, som ligger i forlengelsen av Ny Vestergade/Dantes Plads og fører denne veien over Frederiksholms Kanal inn til ridebanen gjennom to paviljonger. Ved inngangen var det opprinnelig plassert en gitterport i jern for å markere at dette var hovedinngangen. Porten ble senere fjernet ettersom den begynte å ruste.
Broen er oppført i årene 1739–1745 med Nicolai Eigtved som hovedarkitekt. Den er bekledd med sandstein med medaljongutsmykkinger av billedhuggeren Louis-Augustin Le Clerc og er belagt med norsk marmor. Av de 2.700.000 riksdaler det kostet å bygge Christiansborg, kostet Marmorbroen 50.600.


== Stormbroen ==

Stormbroen er en liten buebro oppført i stein. Den forbinder Stormgade (mot Rådhuspladsen) med Vindebrogade (mot Kongens Nytorv). Broen er oppkalt etter Stormen på København i 1659.
De svenske styrkene satte inn sitt hovedangrep ved nettopp dette punktet, hvor byvollen lå på daværende tidspunkt. Etter utallige nederlag var det her det endelig lyktes å slå svenskene. De etterlot seg 2.000 døde soldater foran vollen ved Stormgade.
Forskjellige kilder opplyser at broen opprinnelig ble oppført i 1681, men på broens sider er teksten "Opført MDCLX" (1660) meislet inn i broens stenfundament som et relieff. Den nåværende broen er utført i 1918 etter et prosjekt av Martin Nyrop fra 1898


== Røde Bro (nedlagt) ==
Etter oppføringen av Prinsenbro og Stormbroen ble det bygget en bro utenfor Knabrostræde over til Slotsholmen. Broen het Røde bro, men ble bare kalt den nye bro, og den har gitt navn til Nybrogade. Broen ble nedlagt i 1726.


== Højbro ==

Højbro er en buebro i støpejern, som forbinder Højbro Plads med Slotsholmen. Den er tegnet av Vilhelm Dahlerup og bygget i 1878. Holmens Bro og Børsbroen var også opprinnelig utformet av Dahlerup, men Højbro er nå den eneste som er igjen.


== Holmens Bro ==

Holmens Bro er en buebro i granitt oppført 1954 til avløsning for Dahlerups design fra 1878.


== Se også ==
Slotsholmen


== Referanser ==


== Eksterne lenker ==
Absalon.nu – Københavns historie på nettet Arkivert 19. oktober 2020 hos Wayback Machine.
Eremit.dk – Kilder til Københavns historie, online samling av eldre litteratur om København.
Karl Mörner

Karl Axel Hampus Mörner (født 4. september 1854 i Ljusnarsberg i Örebro län, død 30. mars 1917 i Stockholm) var en svensk greve, lege og professor.
Mörner tok studenteksamen i Uppsala i 1872, cand.med. fra 1880, med.lic. fra 1884, samt dr.med. fra 1886. I 1886 ble han også utnevnt til professor i kjemi og farmasi ved Karolinska Institutet, hvor han var rektor fra 1898. Mörner var medlem av Kungliga Vetenskapsakademien fra 1897, Kungliga Fysiografiska Sällskapet i Lund fra 1900 og av Kungliga Vetenskaps-Societeten i Uppsala fra 1908. Han ble æresdoktor ved Universitetet i Oslo i 1911.Etter å ha vært en av Karolinska Institutets representanter i komiteen for utarbeidelse av retningslinjer for Nobelstiftelsen, var Mörner formann i Nobelkomiteen for medisin.


== Referanser ==
Messukylä

Messukylä (eldre svensk: Messuby) er en tidligere kommune i landskapet Birkaland i Finland. Kommunen hadde 5 817 innbyggere i 1938, og arealet var 80 km². Messukylä var en finskspråklig kommune.

Byen Tammerfors ble opprinnelig anlagt på marken til godset Hatanpää som ligger i Messukylä. Gjennom industrialiseringen este byen ut over sine grenser og inn på landområdet til Messukylä kommune. I 1947 ble så Messukylä innlemmet i Tammerfors. 


== Eksterne lenker ==
Artikkel om Messuby i Nordisk familjebok, bind 18, spalte 233, 1913.
Højbro Plads

Højbro Plads er en plass i København. Plassen er oppkalt etter Højbro, som fører over til Slotsholmen.
Højbro Plads ble etablert etter brannen i 1795, da man la ned husblokken mellom Færgestræde og Højbrostræde og fikk en åpen plass, som også kunne tjene som branngate.Nesten alle husene rundt plassen er oppført i nyklassisistisk stil rett etter brannen. Hjørnehuset nr. 21, oppført av arkitekt Andreas Hallander er tenkt å gå i dialog med gjenboeren, Christiansborg slott.På 1800-tallet ble Højbro Plads mye benyttet til grønnsaks- og blomstermarked. 
H.C. Andersen skrev i mars 1870 eventyrmanuskriptet Hvad hele Familien sagde i familien Melchiors leilighet i nr. 21.Statuen av Absalon på plassen ble oppstilt i 1902. Den er et verk av billedhuggeren Vilhelm Bissen


== Referanser ==
Luopioinen

Luopioinen er en tidligere kommune i landskapet Birkaland i Finland. Kommunen hadde 2 395 innbyggere i 2004. Luopioinen var en finskspråklig kommune.
Den 1. januar 2007 ble Luopioinen slått sammen med Pälkäne kommune.
Liste over kriger Filippinene har deltatt i

Denne listen er laget for å vise hvilke kriger Filippinene har vært delaktig i.


== Filippinenes kriger ==


== Fotnoter ==
Toots and the Maytals

Toots and the Maytals er en av de største reggaegruppene fra Jamaica. Fra Starten het de bare The Maytals men etter hvert som Fredric «Toots» Hibbert ble mer front figur i bandet ble det kalt Toots and the Maytals. 
De startet opp med ska men etterhvert som reggae ble mer og mer på Jamaica rundt 1960-1970-tallet begynte også Toots and the Maytals å spille reggae, det var faktisk Toots selv som fant på selve ordet reggae når han lagde sangen «Do the Reggae» i 1966. Toots vokste opp og ble født i May Pen i Clarendon på Jamaica i 1945 og var yngst av sju barn. Han var korsanger i den lokale kirken, men i 1958 flyttet han til Kingston hvor han møtte Henry "Raleigh Gordon og Nathaniel "Jerry" McCarthy. The Maytals hadde sin første suksess med Clement "Coxsone" Dodd i Studio One. Coxsone studio band, The Skatalites spilte The Maytals med suksess og tok mye av oppmerksomheten fra Dodds andre synge-gruppe, The Wailers. Etter de hadde spilt inn i Studio One fikk de spille hos Prince Buster før de spilte inn med Byron Lee i 1966. Sammen med Lee vant the Maytals den første "Jamaican Independence Festival Popular Song Competition" med sangen Bam Bam. Senere i 1966 ble Toots ble Arrestert og satt i fengsel i 18 måneder. I fengselet skrev and en av The MAytals største hitter nemlig "54-46". Sent i 1967 ble Toots satt fri og the Maytals begynte å jobbe med produseren Leslie Kong som var stor i slutten av 60 tallet og starten av 70 tallet. Med Kong ga de ut sangene "Do the Reggay" som var første gangen ordet Reggae ble sagt. De ga også ut sangene "Pressure Drop" og "54-46" som slo Jamaica med storm.


== Eksterne lenker ==
(en) Toots and the Maytals – kategori av bilder, video eller lyd på Commons 
(en) Toots and the Maytals på Discogs 
(en) Toots and the Maytals på Discogs 
(en) Toots and the Maytals på MusicBrainz 
(en) Toots and the Maytals på Spotify 
(en) Toots and the Maytals på Songkick 
(en) Toots and the Maytals på AllMusic
Metallurgiske Laboratorium

Det Metallurgiske Laboratorium eller «Met Lab» ved University of Chicago var en del av Manhattanprosjektet under andre verdenskrig, opprettet av USA i sitt forsøk på å lage en atombombe. Det var her Enrico Fermi lagde den første selvdrevne nukleære kjedereaksjon, på en racketsbane nedenfor Stagg Field Stadion.
Catch a Fire

Catch a Fire er The Wailers første studioalbum, utgitt i april 1973 av Island Records. 


== Sporliste ==
«Concrete Jungle» (Bob Marley)
«Slave Driver» (Bob Marley)
«400 Years» (Peter Tosh)
«Stop That Train» (Peter Tosh)
«Baby We`ve Got A Date (Rock It Baby)» (Bob Marley)
«Stir It Up» (Bob Marley)
«Kinky Reggae» (Bob Marley)
«No More Trouble» (Bob Marley)
«Midnight Ravers»


== Musikere ==
Bob Marley – vokal, akustisk gitar
Peter Tosh – gitar, piano, orgel, vokal, bakgrunnsvokal
Bunny Wailer – conga- og bongotrommer, bakgrunnsvokal
Aston «Familyman» Barrett – bassgitar
Carlton Barrett – trommer


=== Gjestemusikere ===
John «Rabbit» Bundrick – synthesizer, clavinet, orgel
Wayne Perkins – sologitar
Robbie Shakespeare – bassgitar
Tyrone Downie – orgel
Chris Karen, Francisco Willie Pep, Winson Wright – perkusjon
Rita Marley, Marcia Griffiths – bakgrunnsvokalAlbumet er produsert av Bob Marley og Chris Blackwell


== Eksterne lenker ==
(en) Catch a Fire på Discogs 
(en) Catch a Fire på MusicBrainz 
(en) Catch a Fire på AllMusic